rlitschk/wikidir huggingface dataset:
Pol Pot (Saloth Sar; * wohrschienlich de 19. Mai 1928 in de Provinz Kompong Thom, Kambodscha; † 15. April 1998 in Anlong Veng) weer bet 1997 de Anföhrer vun de Roden Khmer. Pol Pot gung to de Viet Minh, wat ene kommunistisch Rebellengrupp weer. Wiels dat vör allem ene in Vietnam aktive Grupp weer, woor he 1963 de Anföhrer vun de Roden Khmer in sien Heimatland Kambodscha, de en kommunistisch Grupp mit Elementen vun den Maoismus weer. Vun 1976 an weer he Ministerpräsident, ok wenn he ok dorvör de Macht harr. In de Tied vun sien Regeren weren no verscheden Taxeren üm un bi 1,5 Millionen Minschen ümbrocht. Wiels he anti-sowjetisch weer, togen hem de USA un de Volksrepubliek China gegen de Regeren vun Kambodscha vun de Tied vör. Die großartigen Siege der kampucheanischen Revolution unter der richtigen und klaren Führung der Kommunistischen Partei Kampucheas (27. September 1977) Laßt uns weiterhin entschlossen das Banner des Sieges der ruhmreichen Kommunistischen Partei Kampucheas hochhalten, um das Demokratische Kampuchea zu verteidigen, die sozialistische Revolution fortzuführen und den Sozialismus aufzubauen (27. September 1978) Erklärung vom 5. Januar 1979. (in: Kommunismus und Klassenkampf. Theoretisches Organ des Kommunistischen Bundes Westdeutschland [KBW] Dokumentation, 22. Januar 1979) Paul
Detlev Lauscher (* 30. September 1952 in Übach-Palenberg; † 15. Januar 2010 in Basel) weer en düütsch Footballspeler 1971 wessel de jung Störmer vun sien Heimatvereen VfR Übach-Palenberg to’n 1. FC Köln. Dor keem he in 5 Johren 107 Spelen, bi de he 13 Doren schaaten hett. In 80 Bundsligaspelen keem he dorbi up 10 Doren. 1976 gung he to de FC Basel, wo he ok völ Spood harr. 1985 hett he bi Grasshopper-Club Zürich sein Loopbahn beend. Am 15. Januar 2010 is Detlev Lauscher unverwacht an Hartverseggen storven. Lauscher weer toletzt Ünnernehmer, verheiraadt un harr twee Döchter. bis 1971 VfR Übach-Palenberg 1971–1976 1. FC Köln 1976–1981 FC Basel 1981–1984 FC Luzern 1984–1985 Grasshopper Club Zürich 1973 Düütsch Viez-Meester 1973 DFB-Pokal-Finalist 1977 Swiezer Meester 1980 Swiezer Meester Lauscher bi Fußballdaten.de
Jean Merilyn Simmons (* 31. Januar 1929 in London; † 22. Januar 2010 in Santa Monica, Kalifornien, USA) weer en britisch Filmschauspelerin. Jean Simmons speel hör eerst Filmrull mit 14 Johren as Süster vun Margaret Lockwood in Give Us the Moon. Twee Johr later wurr se dör de Rull vun de jung Estella in David Leans Verfilmung vun Charles Dickens Roman Große Erwartungen bekannt. Noch bekannter wurr se dör de Dorstellung vun en frivol Deern in Black Narcissus neben Deborah Kerr. Laurence Olivier hett hör utwählt, de Ophelia in sien Adaption vun Hamlet to spelen, wat hör en Oscar-Nomineeren inbringen de. 1950 hett se hör Kolleg Stewart Granger heiraadt un beid gungen nah Hollywood, wo Jean Simmons en nichtexklusiven Verdrag mit Howard Hughes över je $ 66.666 för dree Filme ünnerschreev. En vun de bekannst Filme in de Folgetied weer Spartacus. 1958 speel se neben Gregory Peck de Hööftrull in de „Anti-Western-Western“ Weites Land. 1960 leet sück Simmons vun Stewart Granger scheeden un hett den Regisseur Richard Brooks heiraadt, de hör ok de Rull in de Film Elmer Gantry geev, för de se bannig goode Kritiken kreeg. Se kreeg dornah aber nich mehr de Rullen, de to hör Talent passen
Bermuda is en vun de Brittschen Överseekuntreien un höört dor to dat Vereenigte Königriek vun Grootbritannien un Noordirland mit to. De Inselgrupp liggt in den Atlantik vör de Küst vun Noordamerika. Sunnerlich bekannt is se vunwegen den Mythos um dat Bermudadreeeck. Bermuda besteiht ut en Reeg vun Eilannen. De gröttsten dormank sünd: Bermuda oder Main Island Saint George Saint David Somerset Bermuda is toeerst vun de Spaniers funnen wurrn, man de sünd nich an Land gahn vunwegen de gefährlichen Korallenriffen rund um dat Eiland to. De eersten Siedlers sünd Kolonisten ut England ween, de 1609 up dat Eiland strannt sünd. Se weern unnerwegens na Virginia un mössen tein Maande dor blieven, vunwegen datt ehr Schipp in Dutt gahn weer. Ehr Baas in düsse Tied is George Somers ween. As se later över dat Eiland vertellt hefft, hefft se in England grote Ohren kregen un 1615 hett König Jakob I. de Inseln an de Somers Isles Company övergeven. De Oort Saint George’s is 1612 vun um un bi 60 brittsche Siedlers grünnt wurrn. 1620 is en stellvertredend Regeerung insett wurrn un so is Bermuda en sülvstännige Kolonie wurrn. Vunwegen, datt de Inseln wiet af legen hefft, hett sik de Weertschop dor
Olwestfäälsch weer en Neddersassisch Dialekt, de in Westfalen un Wupperdaal, in Essen, Mölm un ok Twente un anner Rebeden vun'n Nedderlannen vör unse Tiet snackt worr. Dat Olwestfäälsche worr vun't 1. Johrhunnert bet in't 12. Johrhunnert oder 13. Johrhunnert snackt.
Vereenigt Königriek betekent Königriek Grootbritannien (1707–1801, ok Vereenigt Königriek vun Grootbritannien), Vereenigt Königriek vun Grootbritannien un Irland (1801–1927), Vereenigt Königriek vun Grootbritannien un Noordirland (vun 1927 af an), Union vun Kalmar, wo de Königrieken vun Däänmark, Norwegen un Sweden in vereenigt weern (1397–1520), Däänsch-norweegsche Personalunion, wo de Königrieken Däänmark un Norgwegen in vereenigt weern (1536–1814), Sweedsch-norweegsche Personalunion, wo de Königrieken Sweden un Norwegen in vereenigt weern (1814–1905), Vereenigt Königriek vun Portugal, Brasilien un de Algarve (1815–1822), Vereenigt Königriek vun de Nedderlannen (1815–1830), Vereenigt Königriek vun Libyen (1951–1969). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Düütsch-Franzöösch Krieg weer en Krieg vun 1870 bet 1871 twüschen Frankriek un de Mehrheit vun de düütschen Staaten. De Krieg weer 1870 vun Frankriek ünner Kaiser Napoleon III. an Preußen wegens Otto von Bismarck sien Emser Depesche verklort. De 1. September weer de Slacht vun Sedan in’n Bezirk Ardennes. In disse Slacht worr de franzöösche Armee vun MacMahon slahn. De 4. September is Frankriek ene Republik wurrn. Januar 1871 weer de Kapitulatschoon vun Frankriek. In Versailles wurr Januar 1871 Willem I. to’n Kaiser vun’t Düütsche Riek maakt. Elsass-Lothringen weer vun wegen dissen Krieg en Rieksland vun Düütsche Kaiserriek. Frankriek müss wegens den Freed vun Frankfort an’n Main 5 Milliarden franzöösche Franken betahlen. Wiels disse Krieg warr dat Tweet Riek, denn ok Düütschet Riek nöömt, grünnt. De Mann, de de Verenigung vun Düütschland (düütsche Staaten) mek, weer Otto von Bismarck, de Ministerpräsident vun Preußen un denn ok vun niewe Düütsche Kaiserriek (lüttdüütsches Riek). In den Düütsch-Franzööschen Krieg weern de Noorddütsche Bund, Baden, Bayern un Württemberg op de ene Siet un Frankriek op de anner Siet.
Schönkarken is een Gemeen in’n Kreis Plön in’t Bundsland Sleswig-Holsteen. Schönkarken is blangenan vun Kiel an de Bundesstraat 502, de vun Kiel na Schönbarg löppt, un an de Kiel-Schönbarger-Iesenbahn ansloten. Dat Dörp Schönkarken is tosoom mit sien Kark, vun de dat ook sien Naam kregen hett, in dat Johr 1294 gründt worrn. Toeerst wier dat Dörp in’n Besitt vun Graaf Johann II., avers sien Verwandten hebbt em allens afluchst, ook dat Dörp, un he mööt dat 1316 an sien Grootneffen Johann III. rutgeven. In 1356 weer Schönkarken an dat Klooster to’n Hilligen Geist in Kiel verköfft. Dat Verwalten schallt de Rat der Stadt Kiel maken un de Inkünft för dat Armen- un Krankenhuus verwennen - avers de wier man bannig sluderig dormit. Schönkarken is keen riek Dörp weest un de Lüüd mööt sik in Noodlaagen sülvsten hölpen. In 1560 is dorför de Ole Gill Schönkarken vun 1560 gründt worrn. [för de ganze Historie kiek: Prien, Brigitte, Vorreiter Hanns, Waldner, Jürgen H. (Hrsg.): "Chronik 700 Jahre Schönkirchen"; Kiel; Howaldtsche Buchdruckerei, 1993, S. 24 (m.w.N.)] Gemeen Schönkarken (hochdüütsch)
Dit Woort hett noch annere Bedüden: kiek dorför ünner Nordhausen (Mehrdüdig Begreep). Nordhausen is ene Stadt in’n Nörden vun Döringen un Kreisstadt von’n Landkreis Nordhausen. De Stadt weer inst ene Rieksstadt vun’t Röömsche Riek vun de düütsche Natschoon. Nordhausen is bi’n Hoort. Nordhausen is ene vun de Partnerstäder vun de tweetgröttste westfäälsche Stadt Baukem. Nordhausen is ene kunsthistorisch relevante Stadt, to’t Bispeel dat Raathuus ut de Renaissance un Karken, so as de Hallenkark St. Blasius un de Kark to’n Hilgen Krüüz. De Kark to’n Hilgen Krüüz warr 1220 vun Kaiser Friedrich Barbarossa de Kark vun en Chorherrenstift maakt. Nordhausen, inst in de Hanse hett mier denn 40.000 Inwahners. Nordhausen is ene ehemaalsche Bargbustadt. 1715 bet 1820 weer in Nordhausen dat Rieksschultenamt. Nordhausen. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt (hoochdüütsch) Websteed vun dat Stadtmagazin (hoochdüütsch) Histoorsche Koort vun Döringen (hoochdüütsch)
Benoît Paul Émile Clapeyron (* 26. Januar 1799 in Paris; † 28. Januar 1864 in Paris) weer en franzöösch Physiker. Sien Utbildung hett he an de École Polytechnique un de École des Mines kreegen. Dornah gung he mit Gabriel Lamé nah Sankt Petersburg, wo he 1820 bit 1830 as Mathematiklehrer un als Ingenieur arbeiten dee. Nahdem he weer nah Frankriek torüchgahn weer, hett he as Boingenieur arbeit (ünner annern bi de Bo vun de eerst franzöösch Iesenbahn 1835 vun Paris nah St. Germain) un wurr 1844 Perfesser för Maschinenbo un Mechanik an de École des Ponts et Chaussées in Paris. Clapeyron entwickel in sien Arbeit Mémoire sur la puissance motrice de la chaleur (1834) en graphisch Dorstellung vun de thermodynamisch Kreisprozessen vun Sadi Carnot. He geev de Arbeit vun Carnot ok en mathematisch Form un ok de Tostandssglieken för ideale Gasen stammt in de hüüd begäng Form van hüm. De van hüm inführt Clausius-Clapeyron-Glieken för den Verdampen-Phasenövergang bi Fletigkeiten wurr 1850 vun Rudolf Clausius wieder makt. Ok in de Bostatik is en Glieken vun de Balkentheorie nah hüm nömmt. In’ März 1858 wurr he Liddmaat vun de Académie des Sciences. Karl-Eugen Kurrer: Geschichte der Baustatik, Berlin: Ernst und Sohn 2002.
Coma (op Platt so veel as „Koma“) is de Titel vun en Medizin-Thriller ut dat Johr 1978 mit Geneviève Bujold in de Hööftrull. Speelbaas vun den Film weer Michael Crichton, de ok dat Dreihbook schreven hett. Vörlaag dorför weer de Roman mit den glieken Naam vun Robin Cook, de 1977 rutkamen is. Dr. Susan Wheeler is en junge Chirurgsche, de jüst so as ehr Fründ Dr. Mark Bellows in’t Boston Memorial Krankenhuus arbeit. Wiel he sik för de Krankhuus-Politik intresseert un ehr de Huusarbeit överlaten will, hett se ehrn egenen Kopp. Susans beste Fründin Nancy geiht in dat Krankenhuus, üm en „therapeutischen Abort“ maken to laten, d. h. se will en Kind afdrieven. An sik is disse Vörgang en Routine-Ingreep, man unvermodens fallt se dorbi in en Koma, liekers dat se vullkamen gesund wesen is. Mark un all Kollegen maakt ehr klor, dat bi de groten Tall vun Operatschonen in dat Krankenhuus vörkamen kann, dat mitünner ok Patienten dood blievt vun wegen de Nevenwirken. Man, Susan lett sik dorvun nich övertügen. Se geiht de Saak na un finnt dorbi rut, dat in dat verleden Johr teihn Komafäll bi Routine-Operatschonen vun junge gesunne Lüüd geven hett, de nicht klor sind. Se
Disse Artikel is man blots en Stubben. Du kannst Wikipedia helpen un em verbetern. De Karibische See is en 2.754.000 km² grote Blangensee von’n Atlantik. Den Noord- un Oostrand billt de Bagen von de Westindies. Eilannen un See billt tohoop de Region von de Karibik. Dat Water is in’n Kaimangraven bet to 7680 m deep. Se billt tohoop mit’n Golf von Mexiko de Amerikaansche Middellandsche See. Geoloogsch liggt de See to’n gröttsten Deel op de Karibische Plaat, blots de Noordwesten liggt op de Noordamerikaansche Plaat. De Süüd- un Westgrenz von de Karibische See is kloor dör’n fasten Wall defineert. Dat sünd de Küsten von Venezuela, Kolumbien, Panama, Costa Rica, Nicaragua, Honduras, Guatemala, Belize un Mexiko. De Noordoostspitz von de Halvinsel Yucatán in Mexiko billt denn den Punkt, an den de Karibische See an’n Golf von Mexiko grenzt. Von dor warrt en Lien dör de Yucatánstraat na de Süüdwestspitz von Kuba trocken. Kuba billt tohoop mit Hispaniola (dat Eiland, op dat Haiti un de Dominikaansche Republik liggen doot), Jamaika un Puerto Rico de Groten Antillen. In’n Süüdoosten sluut sik de Lüttjen Antillen an. De grote Bagen, de dör de Eilannen von Grote un Lüttje Antillen tagen warrt, defineert de Grenz von
Dit Woort hett noch annere Bedüden: kiek dorför ünner Bermuda. Bermudas oder Bermuda-Boxen (ok: Bermuda-Büxen) is en sunnerliche Aart vun korte Box, as de hüdigendags för Mannslüde un Froenslüde in Alldag un Freetied ganz begäng is. Dat Been geiht dor bit knapp boven dat Knee oder geiht dor ok en beten överweg. Ehren Naam hefft düsse Boxen vun dat Eiland Bermuda, wat en vun de Brittschen Överseekuntreien is. Dor weert se as ganz normolen Antog for Mannslüde bi de Arbeit ankeken. Se sünd dor ut en Stoff maakt, wie he sünst bi Antöög nahmen warrt un weert antrocken tosamen mit Kneestrump, Hemd un Slips. De „Original“-Bermudas gaht so bit 5 cm boven dat Knee. In Europa un in Noordamerika weert unner den Naam „Bermudas“ hüdigendags ok Boxen verhökert, de över dat Knee rutlangen doot un de bannig bunt un ut Jeans-Stoff maakt sünd. Vundeswegen kann vundagen nich mehr so akraat unnerscheden weern twuschen „Bermudas“ un normole Shorts. Upkamen sünd de Bermudas bi de Royal Navy. Dor hefft düsse korten Boxen bi Operatschonen in de Tropen oder in'e Wööst to de Uniform tohöört un höört dor noch to. Later hett ok de Landmacht in dat Vereenigte Königriek düssen Bruuk övernahmen. Wohrschienlich
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Pund Sterling (pound sterling) is dat Müntteken vun Grootbritannien un Noordirland. En egen Müntteken, dat Pund heet, gifft dat in Zypern, Ägypten, Syrien un Libanon, Gibraltar, Guernsey, Jersey, Saint Helena, de Falkland Islands un de Isle of Man. Dat italieensche Woort för Punt is lira; dat Müntteken vun de Törkie un dat Müntteken vun Malta heet Lira. Dat Pund Sterling is dat tweetwichtigste Müntteken in Europa. Dat kann sien dat dat Vereenigde Königriek in enige Johr de Euro as Müntteken hett. Dat Pund Sterling ward dor de Bank of England kontrolleerd. Dat Pund Sterling kann ok mit GBP, L un £ tekent warrn. Pund Sterling (Noten) (hoochdüütsch un engelsch)
Schriewer betekent Schriever, en Persoon, de Böker schrifft. Schriewer is de Familiennaam von Franz Schriewer (1893–1966), düütschen Bibliothekar, Klaus Schriewer (* 1961), düütschen Soziaalanthropoloog, Ulrich Schriewer (* 1949), düütschen Künstler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Corazon Cojuangco Aquino, boren as Maria Corazon Sumulong Cojuangco (* 25. Januar 1933 in Paniqui, Philippinen; † 1. August 2009 in Makati (Metro Manila)) weer van 1986 bit 1992 Präsident vun de Philippinen. Se weer wiethenn as Cory Aquino oder Tante Cory bekannt. Se wurr as Dochter vun en den de rieksten Familien vun dat Land boren. Hör Studium in de USA hett se mit en BA in Franzöösch afslootenab. Siet 1954 weer se mit den populären Oppositionssenator Benigno Aquino verheiraadt. As de an’ 21. August 1983 an de Flooghaben Manila bi sien Rückkehr ut dat Exil umbrocht wurr, wurr Corazon Aquino nee Hopnungsdrägerin för de Oppositschoon tegen de Diktatuur vun Ferdinand Marcos. Se övernehm den Vörsitt vun dat Laban-Parteibündniss un is tegen Marcos bi de Wahlen in’ Februar 1986 antreden. Sowohl de Diktater Marcos as ok Aquino hebbt dornah de Ansicht vertreden, dat jeweils se wunnen harrn. Dornah geev dat Unruhen up de Philippinen, bi de dat Militär as ok de USA Marcos nicht mehr ünnerstütt hebbt. Nahdem Marcos an’ 25. Februar in’t Exil in de USA flücht is, övernehm Aquino noch an de sülvige Dag dat Präsidentenamt. Während hör Präsidentschap wurr en nee Verfaaten verafscheedt un 1988 en
Rebecca De Mornay (* as Rebecca Jane Pearch 29. August 1959 in Santa Rosa, Kalifornien) is en US-amerikaansche Schauspelersche, Speelbaas’sche un Filmproduzentin. De Mornay is de jüngste Dochter vun den Feernsehtalkmeester Wally George un sien Fro Julie. De beiden hebbt sik scheden laten, un Rebecca is vun ehrn Steefvadder Richard De Mornay adopteert worrn. Man de is doodbleven, as de Deern fief Johr oolt weer. De Mudder is mit ehr Dochter un den jüngeren Broder in en VW-Bus dör de Welt reist. Se kemen dorbi dör Mexiko, Jamaika un Europa. Söss Johr lang hett se in Öösterriek leevt, woneem Rebecca 1978 ehr Matura aflegt hett. Dorför is se blots af un to mol na School gahn. Ünner annern hett se twee Johr lang dat beropene Internat Summerhill in England besöcht. Blangento hett se lehrt Gitarr to spelen un wull en Loopbahn in de Rockmusik maken. Mit 20 Johren füng se in Kalifornien mit en Schauspeelutbilln an. In’n Verloop dorvun hett se ok dat Lee Strasberg Theatre Institute in New York besöcht. In de Studios hett se blangento jobbt un hett doröver vun Francis Coppola ehr eerste lütte Rull in One from the Heart kregen. Internatschonal bekannt worrn is De Mornay
Disse Artikel is man blots en Stubben. Du kannst Wikipedia helpen un em verbetern. De Russ'sche Börgerkrieg weer en Krieg in Russland vun 1918 bet 1920, de noh de Oktoberrevolutschoon 1917 begunn. Op de ene Siet weer de Rode Armee vun bolschewistisch Kommunisten ünner Wladimir Iljitsch Lenin un de Witte Armee, menschewistisch Kommunisten, Demokraten un anner op de annere Siet. 1918 worrn Estland, Lettland, Polen, Armenien, Aserbaidschan, Georgien un de Ukraine egene Staten, noh Litauen, wat al 1917 unafhängig worr. 1922 worr wegens de Russ'sche Börgerkrieg de Sowjetunion grünnt. Ok de britische Armee weer bi de Russ'sche Börgerkrieg dorbi.
Laurent Desbiens (* 16. September 1969 in Mons-en-Barœul, Frankriek) is en ehmalger franzöösch Radrennfohrer. He weer van 1992 bit 2001 as Profi aktiv. Insgesamt nehm Desbiens söben Mal an de Tour de France deel un kunn 1997 en Etapp winnen. Up de 11. Etapp weer de oorsprünglich Etappensieger Sergei Outschakow wegen unfairem Sprint disqualifizeert wurrn. En Jahr later kunn Desbiens das Geel Trikot för twee Daag dragen. Sien gröttste Spood weer aber woll de Gesamtsieg bi de Veer Daag vun Düünkarken in dat Johr 1993. Tour de France: 1997: 11. Etappe Critérium du Dauphiné Libéré: 1999: 4. Etappe Veer Daag vun Düünkarken: & 1. Etappe 1992 Collstrop-Garden Wood-Histor 1993-1995 Castorama 1996 Gan 1998-2000 Équipe Cofidis 2001 Kelme-Costa Blanca Laurent Desbiens up Radsportseiten.net
Disse Artikel is man blots en Stubben. Du kannst Wikipedia helpen un em verbetern. De Amerikaansche Börgerkrieg weer en Krieg in Noordamerika vun 1861 bet 1865. De Krieg weer mokt, wiels de Slaveree vun de Verenigde Staaten verbaden worr. Op de ene Siet weern de Vereingde Staten ünner den Präsident Abraham Lincoln un op de anner de Konfödereerten Staaten vun Amerika, wo ok de meeste Süüdstaaten weern, ünner den Präsident Jefferson Davis vun de noordamerikaansche Demokraatsche Partei. Abraham Lincoln weer de eerste Präsident vun de Vereenigde Staaten, de to de noordamerikaansche Republikaansche Partei höörde. De Minschen in’n Nörden vun de Verenigde Staaten för de Südstaaten weern, warrn in’t Ingelsche copperheads un de Lüüd in de Süüdstaaten, de för de Nördstaaten weern, worrn in’t Ingelsche carpetbaggers nöömt. Vele Katholiken un Baptisten weer för den Süden, obschoonst de Präsident Davis Anglikaner weer. Dat Resultat vun’n Krieg, de bet 1865 weer, weer dat End vun de legale Slaveree. De Verenigde Staaten worrn ok wedderverenigt. Primärborns United States. War Dept.: The War of the Rebellion: a Compilation of the Official Records of the Union and Confederate Armies, Govt. Print. Off., Washington 1880–1901, 128 Bde. (hier online) Southern Historical Society Papers CD-Rom, H-Bar Enterprises 1st
Disse Artikel is man blots en Stubben. Du kannst Wikipedia helpen un em verbetern. Griäwenstein is en Deel vun de Kreisstadt Meskede vun’n Hochsuerlandkreis in’t Suerland in Noordrhien-Westfalen. Der Oort harr in dat Johr 2008 insgesamt 987 Inwahner. 1324 wurr Griäwenstein eerstmals oorkundlich erwähnt un harr do wohrschienlich all een städtisch Sülvstverwalten. 1824 warr in Griäwenstein de grote Bruwerie Veltins gründ’t, de ok vandage hie is. In Griäwenstein weer ok de kathoolsche Theolog un Dichter Peter Soemer. Griäwenstein weer inst in de Hanse. Bi Griäwenstein liggt de Silberg.
De Veer Daag vun Düünkarken (frz. Quatre jours de Dunkerque - Grand Prix des Hauts de France), sünd en Radrennen, dat jeds Johr in de eerste Hälft vun de Maand Mai utdragen wurrd un find in un üm de Stadt Düünkarken in’ Noordoosten vun Frankriek statt. Dat Etappenrennen funn eerstmals 1955 statt. Blots bit 1962 weer de Naam gliektosetten mit de Antall Daag, de dat Rennen düert hett. Sietdem fohrt man immer länger as veer Daag. Van 1963 bit 1968, van 1974 bit 1981 as ok siet 2002 düer dat Rennen fiev Daag. Van 1969 bit 1973 un van 1982 bit 2002 düer dat sogor söss Daag. 2017 wurr dat Rennen in Tour des Hauts-de-France umnömmt 2018 Dimitri Claeys 2017 Clement Venturini Websteed von de Veer Daag vun Düünkarken (franzöössch)
Alain Vasseur (* 1. April 1948 in Capelle, Frankriek) is en ehmalger franzöösch Radrennfohrer. He hett in de Johren 1970, 1971 und 1974 and de Tour de France teelnommen. 1970 kunn he de 8. Deelstreck vun de Tour vör Walter Godefroot un Marino Basso winnen, de vun dat belgisch Ciney nah Felsberg führen de. 1969 wunn he dat Radrennen Veer Daag vun Düünkarken. Sien öllere Bröer Sylvain Vasseur as ok sien Söhn Cédric Vasseur weern bzw. sünd gliekfalls Profi-Radrennfohrer. He sülvst weer van 1969 bit 1974 Profi. Alain Vasseur up Radsportseiten.net Indrag up www.lequiqe.fr (franzöössch) Indrag up le dico du tour (franzöössch)
Crossover (engelsch: Översnieden, Krüzen) bedüüt in de Musik, dat en Leed, dat to en sünner’t Musikgenre toordent is, in tomindest twee na Musikgenres scheedte Hitparaden platzeert is. De Begreep is in de 1940er Johren prägt worrn, as dat noch begäng weer, Hitparaden na de enkelten Musikstilrichten to splitten. De Bedüden hett sik later ’n beten änndert, as Fusionen twüschen Rock un annere Stilrichten tostannen kamen sünd un man nich mehr recht wüss, wo de Leder nu torekent warrn müssen. Bi den Begreep warrt twüschen mehrere Orden vun Bedüden ünnerscheedt: Dat Versmölten vun verscheden Genres vun de Rock- un Popmusik, wat sünners Alternative Rock un verschedene Orden ut dat Rebeet Dance Music, Electronica as Funk oder Hip-Hop ümfaat. Dat Ingrenzen is faken teemlich swoor bi de velen Stilrichten. In de Twüschentiet warrt de Begreep Nu Metal bruukt för de Kombinatschoon vun harde Gitarr-Kläng mit Rap-Inlagen, liekers dat dat nich faken op den fröheren Vörlöper vun dissen Stil todrapen deit. Dat Verknütten vun düchtig ünnerscheedliche Musikkategorien as to’n Bispeel Klassische Musik mit Rockmusik. Spood vun en Musiker in en Stilrebeet, in dat he normalerwies nich arbeiden deit oder över sien egentliche Teelgrupp rut. Dat Mischen vun Jazz un Rock in de 1970er
Disse Artikel is man blots en Stubben. Du kannst Wikipedia helpen un em verbetern. De Oktoberrevolutschoon weer de wichtigste Revolution vun'n Kommunismus. De Oktoberrevolutschoon weer 1917 in Russland, wat to de Tied vun'n Sankt Petersborger Arbeiderroot un en Kriegskabinett regeert worr. De Mann #1 bi de Revolutschoon vun de Bolschewisten weer Wladimir Iljitsch Lenin. Kört noh de Oktoberrevolutschoon worrn de Grootgrunnbesitter vun ehrn Grund entegent, de Root vun de Volkskommisare mokt un Wahlen mokt, wo Lenin siene Partei 25 % kreeg, wat kene Legitimatschoon in'n demokratischen Sinne is. De Fölgen vun de Oktoberrevolutschoon weern, dat de Sowjetunion gründ't worr un vele Millionen Minschen ümbrocht worrn.